पटना.
राजगीर का पाण्डु पोखर बनेगा अन्तराष्ट्रीय पर्यटन स्थल। मुख्यमंत्री नीतीश कुमार ने पर्यटन विभाग को इस स्थल के विकास का पूरा प्लान तैयार करने का आदेश दिया है। मुख्यमंत्री ने पाण्डु पोखर के साथ-साथ वेणु वन का दौरा किया।
इस दौरान उन्होंने नालंदा के डीएम डॉ. एस.एम. त्यागराजन को वैतरणी नदी और सरस्वती नदी का जीर्णोद्धार कराने का आदेश दिया। मुख्यमंत्री ने कहा कि ब्रह्मकुण्ड पर स्लोप बनाया जाना है जबकि वैतरणी नदी के ऊपर कंक्रीट का फुट ब्रीज बनेगा। वैतरणी में जल के निरंतर प्रवाह के लिए नदी की उड़ाही कराई जाएगी। पाण्डु पोखर के भ्रमण के दौरान मुख्यमंत्री ने वहां पर्यटकीय सुविधाओं के विकास और सौदर्यीकरण कराने को कहा है। वहां मुख्यमंत्री के साथ सांसद रामचन्द्र प्रसाद सिंह, प्रशांत किशोर, मुख्यमंत्री के सचिव अतीश चन्द्रा, मुख्यमंत्री के ओएसडी गोपाल सिंह और एसपी विवेकानन्द मौजूद थे।
राजगीर वन विश्रामागार का मुख्यमंत्री ने किया शिलान्यास
मुख्यमंत्री नीतीश कुमार ने बुधवार को राजगीर वन विश्रामागार का शिलान्यास किया। इस पर 3.75 करोड़ रुपये की लागत आएगी। फॉरेस्ट गेस्ट हाउस के रूप में विकसित होने वाले इस दो मंजिले भवन का क्षेत्रफल 33,049 वर्ग फीट होगा। राजगीर में पर्यटकों की बढ़ती संख्या को देखते हुए विश्रामागार का शिलान्यास किया गया है। राजगीर जू सफारी 54 करोड़ रुपए की लागत से बनने वाली बड़ी योजना है।
वैभारगिरी और सोनागिरी पहाड़ियों की वादी में 65 हेक्टेयर में मृग विहार अवस्थित है। यह मृग विहार करीब फैला है। मृग विहार राजगीर को 195 एकड़ क्षेत्र में विस्तारित करते हुए इस क्षेत्र में शेर, टाईगर, तेन्दुआ, हिरण, एवियरी और बटर फ्लाई पार्क विकसित करने की योजना है।
पर्यावरण और वन विभाग के प्रधान सचिव विवेक कुमार सिंह ने बताया कि बिहार में पहली बार पटना चिड़ियाघर के अतिरिक्त यह जू सफारी बनने जा रहा है। भारत वाईल्ड लाईफ बोर्ड और बिहार वाईल्ड लाईफ बोर्ड की स्वीकृति मिल चुकी है जबकि केन्द्रीय जू प्राधिकरण की स्वीकृती अंतिम चरण में है।
bho_Deva hin_Deva hin_Deva hin_Deva hin_Deva hin_Deva hin_Deva